Výkon testovania na odbernom mieste je v čase 08:00 - 12:00 h a 13:00 - 20:00 h

Zloženie tímu odberného miesta

* + - **1 x PrV – veliteľ OM**
    - **1 x PZ SR**
    - **4** x zdravotník (PrV)
    - **2 x administratíva (samospráva)**

8 ľudí je minimálny počet

OM je možné rozšíriť o tieto ďalšie funkcie, prípadne iné:

1 x príslušník mestskej polície

3 x ďalší pomocný personál

**Dezinfekcia odberných miest po vykonaní odberov bude zabezpečená nasledovne:**

* + - * 1. Dezinfekčný roztok poskytnú OS SR,
        2. Personál a techniku k vykonaniu dezinfekcie poskytnú samosprávy,
        3. Samotnú dezinfekciu vykonajú samosprávy.

**Na základe žiadosti pozitívne testovanej osoby, ktorá nemôže z osobných dôvodov ostať v domácej karanténe, MV SR poskytne ubytovanie vo vybraných zariadeniach.**

**Karanténne miesta pre osoby bez domova zabezpečia mestá a obce.**

Osvetový materiál pre každé OM:

* označenia OM – 2ks formát A3,
* smerové šípky – 10 ks formát A4,
* koordinačné pokyny pre obyvateľov – 2ks formát A3,
* zoznamy testovaných obyvateľov – 1 list na 40 obyvateľov OM,
* certifikáty – 1 list + 1 list cenina na1 obyvateľa OM

**ČINNOSTI NA ODBEROVOM MIESTE**

Stanovište č. 1 – Vchod na odberové miesto

Na stanovišti vykonáva činnosť príslušník PZ SR, ktorý pred vchodom do určeného odberového priestoru usmerňuje vstup občanov do odberovej miestnosti, dohliada na dodržovanie verejného poriadku a dodržiavaní bezpečných odstupov medzi občanmi.

Po vstupe do odborného miesta si občan dezinfikuje ruky určeným dezinfekčným prostriedkom.

Stanovište č. 2 – Administrácia občana

Na stanovišti ho administratívny pracovník vyzve k predloženiu občianskeho preukazu resp. iného dokladu totožnosti a karty poistenca. Administratívny pracovník zapíše do stanovenej dokumentácie stanovené údaje. Následne občanovi pridelí identifikačné číslo a podá občanovi papierovú vreckovku a vyzve ho aby si šiel na určené miesto odkašľať a vyfúkať nos. Po vykonaní uvedených úkonov občan vhodí použitú vreckovku do odpadovej nádoby a presunie sa na samotné odberové miesto.

Stanovište č. 3 – Odberové miesto

Na odberovom mieste občan odovzdá identifikačné číslo zdravotníckemu pracovníkovi č. 3. Následne je vyzvaný k tomu, aby si sňal prekrytie nosa a úst.

Zdravotnícky pracovník č. 1 vykoná úkon odberu biologickej vzorky a následne ponorí odberovú tyčinku do nádobky s roztokom. Odberovú tyčinku odhodí do odpadovej nádoby na biologický odpad.

Zdravotnícky pracovník č. 2 nakvapká 3 kvapky roztoku na testovaciu plôšku a túto odovzdá zdravotníckemu pracovníkovi č. 3, ktorú ju položí na identifikačné číslo. Občan je po odobratí biologickej vzorky vyzvaný, aby odišiel do priestoru, kde čaká na výsledok testu.

Zdravotnícky pracovník č. 3 odčíta výsledok z testovacej plôšky po 15 až 30 minútach. Zdravotnícky pracovník č. 3 zapíše výsledok testu na druhú stranu papiera s identifikačným číslom a odnesie papier s číslom a výsledkom testu zdravotníckemu pracovníkovi č. 4.

Stanovište č. 4 – Miesto na vydanie zdravotníckeho certifikátu

Zdravotnícky pracovník č. 4 zaznamená výsledok testu do zdravotníckeho certifikátu a na základe identifikačného čísla vyzve občana, aby mu predložil občiansky preukaz/iný doklad totožnosti a identifikačné číslo. Zdravotnícky pracovník č. 4 zaznamená osobné údaje do zdravotníckeho certifikátu, ktorý vloží do obálky, uzavrie ju a odovzdá občanovi. Poďakuje mu za účasť a oznámi mu, že ďalšie pokyny sú uvedené na zdravotníckom certifikáte.

Stanovište č. 5 – Východ z odberového miesta

Po prevzatí zdravotníckeho certifikátu občan odchádza z odberového miesta. Na odberovom mieste má svoje stanovište veliteľ odberového tímu – profesionálny vojak, ktorý dozerá na činnosť na odberovom mieste. V prípade potreby rieši vzniknuté problémy a v pravidelných intervaloch informuje nadriadeného regionálneho veliteľa o celkovom počte testovaných a počte pozitívnych občanov.

Poznámka:

Uvedená metodika je modelová, je možné ju upraviť na základe podmienok na konkrétnom odberovom mieste. Všetky informácie uvedené v tejto metodike sú obsahom inštruktážneho videa.

**Hlásenia**

Na telefónne číslo RHQ Sereď 0800 122 011

* Z tohto tel. čísla bude automaticky presmerovaný na IP telefón na RHQ Sereď (operátora).
* PrV na odbernom mieste bude volať na pridelené bezplatné číslo RHQ Sereď pre informovanie ohľadom počtu testovaných a iných nevyhnutných informácií.

Núdzovo volať pri výpadku RHQ Sereď 0800 122 017

Situačné hlásenie.

* + 1. Identifikátor odberného miesta - číslo pridelené odbernému miestu.
    2. Počet testovaných.
    3. Počet pozitívnych.

Vzor situačného hlásenia:

1. Hlásenie z odberného miesta na RHQ.

**„Tu odberné miesto 1, celkový počet testovaných 115, z toho**

**pozitívnych 23.“**

Odberné miesta 1. – 200. vykoná podanie hlásenia v nultej až pätnástej minúte situačného hlásenia.